Մինչ այդ, արդեն մարզվելու են գալիս շատերը: Նրանց թվում է Հովհաննես Ավանեսյանը, որը 2015թ. հունվարի վաղ առավոտյան առաջնագծում դիվերսիայի արդյունքում ծանր վիրավորվեց: Թշնամու փամփուշտը վնասել էր Հովհաննեսի գրեթե բոլոր օրգանները։ Երկու վիրահատությունից հետո նրան վստահեցրին, որ շուտով կքայլի, սակայն դեռ արդյունք չկա: Դա չի հիասթափեցրել Հովհաննեսին, եւ նա անհրաժեշտ ֆիզիոթերապիայից անմիջապես հետո տանն ինքնուրույն սկսել է մարզվել.